Beatles ತಂಡದ ಅಧಿಕೃತ ರೆಕಾರ್ಡ್ ಸಂಸ್ಥೆಯಾದ Apple Recordsನ ಇಚ್ಛೆಯನ್ನೂ ಮೀರಿ Nikeಯ ೧೯೮೭ರ ಒಂದು ಜಾಹೀರಾತು ಬೀಟ್‌ಲ್ಸ್ ಹಾಡು "ರೆವೊಲ್ಯೂಶನ್" ಅನ್ನು ಬಳಕೆ ಮಾಡಿದ್ದರಿಂದ ಕಟುವಾದ ಟೀಕೆಗೆ ಗುರಿಯಾಯಿತು. Nikಯು Beatlesನ ರೆಕಾರ್ಡುಗಳ ಉತ್ತರ ಅಮೆರಿಕನ್ ಪರವಾನಗಿ ಹೊಂದಿದ್ದ Capitol Records Inc.ಗೆ ಈ Beatles ಹಾಡಿನ ಒಂದು ವರ್ಷದ ಹಕ್ಕು ಪಡೆದುಕೊಳ್ಳಲು $೨೫೦,೦೦೦ದಷ್ಟು ಮೊತ್ತವನ್ನು ನೀಡಿತು.

Appleವು Nike Inc., Capitol Records Inc., EMI Records Inc. ಮತ್ತು Wieden+Kennedy ಅಡ್ವರ್ಟೈಸಿಂಗ್ ಏಜೆನ್ಸಿಗಳ ಮೇಲೆ $೧೫ million ಪರಿಹಾರಧನಕ್ಕಾಗಿ ಮೊಕದ್ದಮೆ ಹೂಡಿತು. ಇದಕ್ಕೆ ಪ್ರತಿಯಾಗಿ ಹೇಳಿಕೆ ನೀಡಿದ Capitol-EMI, ಈ ಮೊಕದ್ದಮೆಯು 'ತಳಹದಿರಹಿತ’ವಾಗಿರುವುದೆಂದೂ, Capitol "Revolution"ನ ಪರವಾನಗಿಯನ್ನು "Appleನ ಶೇರುದಾರಳೂ, ನಿರ್ದೇಶಕಳೂ ಆಗಿದ್ದ ಯೋಕೋ ಓನೋ ಲೆನನ್‌ಳ ಉತ್ತೇಜನ ಮತ್ತು ಬೆಂಬಲದಿಂದ" ಪಡೆದುಕೊಂಡಿತ್ತು ಎಂದು ಘೋಷಿಸಿತು.

ನವೆಂಬರ್ ೯, ೧೯೮೯ರಂದು "Los Angeles Daily News" ನಲ್ಲಿ ಪ್ರಕಟವಾದ ಲೇಖನವೊಂದರಲ್ಲಿ "Beatles ಮತ್ತು ಅದರ ವಿವಿಧ ಅಮೆರಿಕನ್ ಮತ್ತು ಬ್ರಿಟೀಶ್ ರೆಕಾರ್ಡ್ ಸಂಸ್ಥೆಗಳ ನಡುವಣ ಮೊಕದ್ದಮೆಗಳ ಗೋಜಲನ್ನು ಈಗ ಬಿಡಿಸಿ ಇತ್ಯರ್ಥಗೊಳಿಸಲಾಗಿದೆ" ಎಂದು ಬರೆಯಲಾಗಿತ್ತು. ಕೋರ್ಟಿನ ಹೊರಗೆ ಇತ್ಯರ್ಥವಾದ ಈ ಮೊಕದ್ದಮೆಗಳ ಒಪ್ಪಂದವೊಂದರ ಪ್ರಕಾರ ಇದರ ಮಾಹಿತಿಗಳನ್ನು ಬಹಿರಂಗಪಡಿಸುವಂತಿರಲಿಲ್ಲ. ಈ ಒಪ್ಪಂದವು ಈ ಮೂರು ಬಣಗಳ ನಡುವೆ ನಿಷ್ಕರ್ಷೆಯಾಯಿತು: ಜಾರ್ಜ್ ಹ್ಯಾರಿಸನ್, ಪಾಲ್ ಮೆಕ್‌ಕಾರ್ಟ್ನೀ, ರಿಂಗೋ ಸ್ಟಾರ್; ಯೋಕೋ ಓನೋ; ಹಾಗೂ Apple, EMI ಮತ್ತು Capitol Records. Yoko Onoಳ ವಕ್ತಾರ ಬರೆದುಕೊಂಡಂತೆ "ಇದರ ವಿಷಯಗಳು ಎಷ್ಟೊಂದು ಗೊಂದಲಮಯವಾಗಿದೆಯೆಂದರೆ ಇದರ ಪ್ರಮುಖರಿಗೆ ಹತ್ತಿರವಾಗಿರುವವರಿಗೂ ಇವನ್ನೆಲ್ಲ ಅರ್ಥೈಸಿಕೊಳ್ಳುವುದು ಕಷ್ಟಕರವೆನಿಸುತ್ತಿದೆ. ಈ ಕೇಸಿನಿಂದ ಬಂದ ಲಾಭದಿಂದ ಅಟ್ಲಾಂಟಿಕ್‌ನ ಎರಡೂ ಕಡೆಗಳಲ್ಲಿರುವ ಇದರ ವಕೀಲರುಗಳು ತಮ್ಮ ಮಕ್ಕಳ ಕಾಲೇಜು ಶಿಕ್ಷಣದವರೆಗಿನ ಸಂಪೂರ್ಣ ವೆಚ್ಚವನ್ನು ಭರಿಸಿರಬಹುದು."

Nikeಯು ಮಾರ್ಚ್ ೧೯೮೮ರ ಹೊತ್ತಿಗೆ "Revolution" ಹಾಡನ್ನು ಬಳಸಲಾಗಿದ್ದ ಜಾಹೀರಾತಿನ ಪ್ರಸಾರವನ್ನು ನಿಲ್ಲಿಸಿತು. ನಂತರದಲ್ಲಿ ಯೋಕೋ ಓನೋ Nikeಗೆ ಜಾನ್ ಲೆನನ್‌ನ "ಇನ್‌ಸ್ಟಂಟ್ ಕರ್ಮಾ" ಹಾಡನ್ನು ಇನ್ನೊಂದು ಜಾಹೀರಾತಿನಲ್ಲಿ ಬಳಸಲು ಅನುಮತಿ ನೀಡಿದಳು.

ಚೈನೀಸ್ ಥೀಮಿನ ಜಾಹೀರಾತು
ಪರಿಸರಕ್ಕೆ ಸಂಬಂಧಿಸಿದ ದಾಖಲೆಗಳು
ಪ್ರಾಯೋಜಕತ್ವ
ಬೀಟ್‌ಲ್ಸ್ ಹಾಡು